12. ΝΟΜΟΣ 399 της 20/24 Νοεμ. 1914 Περί αδείας εισαγωγής άλατος δια βιομηχανικήν και γεωπονικήν χρήσιν. Άρθρ.1.-Επιτρέπεται εις ιδιώτας η ατελής εισαγωγή εκ της αλλοδαπής άλατος, ίνα χρησιμοποιηθη εις βιομηχανικήν και γεωπονικήν χρήσιν. Άρθρ.2.-Το κατά το ανωτέρω άρθρ. 1 εισαγόμενον άλας φθείρεται κατά την παράδοσιν αυτού εις τα τελωνεία αναμιγνυόμενον μετά ξένων ουσιών όπως καταστή ακατάλληλον προς βρώσιν, είτε προς οικιακήν χρήσιν, είτε δια την ανάπτυξιν και διατροφήν ζώων, είτε δια την άλισιν παντός είδους οπωρών, ιχθύων και εδωδίμων εν γένει. Πάσαι αι δαπάναι της ζυγίσεως, παραλαβής και φθοράς του άλατος βαρύνουσι τον εισάγοντα αυτό. Άρθρ.3.-Εν περιπτώσει, καθ’ ην αποδειχθή ότι ο εισαγαγών το άλας δεν εχρησιμοποίησεν αυτό αποκλειστικώς εις την προορισθείσαν βιομηχανικήν χρήσιν, επιβάλλεται αυτώ η πληρωμή του οκταπλασίου της κατά το άρθρ. 2 του ν. ΑΤΜΕ΄ της 9 Ιαν. 1886 (ανωτ. αριθ. 6) τιμής του μη αποκλειστικώς εις την χρήσιν ταύτην καταναλωθέντος άλατος, αφαιρείται δε παρ’ αυτού προσωρινώς ή διαρκώς η κατά το άρθρ. 1 άδεια του εισάγειν τοιούτο και κατάσχεται υπέρ του Δημοσίου το εις χείρας αυτού ευρισκόμενον άλας, το συμφώνως προς το άρθρ. 1 εισαχθέν παρ’ αυτού. Αι διατάξεις των άρθρ. 5, 6 ,7 και 8 του ν. ΑΤΜΕ΄ της 9 Ιαν. 1886, αι αφορώσαι εις την επιβολήν της ποινής κλπ., ισχύουσι και κατά την περίπτωσιν ταύτην. Οι εισάγοντες άλας κατά το άρθρ. 1 είναι εν πάση περιπτώσει υπεύθυνοι δια την απότισιν της κατά τα ανωτέρω επιβαλλομένης αυτοίς ποινής. (Αντί για τη σελ. 369) Σελ. 369(α) Τεύχος Η81-Σελ. 119 Μονοπώλιο αλατιού 28.Η.β.11-12 Άρθρ.4.-Δια Β.Δ/τος, εκδιδομένου συμφώνως τω ΒΦΙΘ΄ της 26 Φεβρ. 1898 (τ. 26) κανονισθήσονται: 1)Τα τελωνεία, δι’ ων το εν λόγω άλας δύναται να εισαχθή. 2)Αι προς φθοράν του άλατος αναμιχθησόμεναι ουσίαι και ο τρόπος της αναμίξεως αυτών. 3) Ο τρόπος της παροχής της αδείας προς εισαγωγήν του άλατος δια βιομηχανικήν ή γεωπονικήν χρήσιν. 4)Πάσα άλλη λεπτομέρεια αφορώσα την εκτέλεσιν του παρόντος νόμου. 